# Craig Foss

Craig Raymond Robert Foss (Lower Hutt, 4 de juliol de 1963) és un polític neozelandès i diputat de la Cambra de Representants de Nova Zelanda, representant la circumscripció electoral de Tukituki des de les eleccions de 2005. És membre del Partit Nacional i forma part del gabinet de John Key.

## Inicis

Foss va néixer el 4 de juliol de 1963 a Lower Hutt. Va realitzar els seus estudis secundaris al Col·legi Naenae (Naenae College) de Lower Hutt. Es va graduar amb un BCA de la Universitat de Victòria de Wellington.
Entre el 1985 i 1990 va treballar per Bank of New Zealand a Wellington. Després treballà pel mateix banc però a Singapur. També treballà per Credit Suisse a Londres i Tòquio.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2005-2008 | 48 | Tukituki | 44 | Nacional |
| 2008-2011 | 49 | Tukituki | 33 | Nacional |
| 2011-actualitat | 50 | Tukituki | 21 | Nacional |
Per a les eleccions de 2005 Foss fou elegit el candidat del Partit Nacional a la circumscripció electoral de Tukituki. Foss hi va guanyar per sobre de Rick Barker del Partit Laborista, el diputat de la circumscripció des de 1996. Des d'aleshores és el diputat per la circumscripció.
En les eleccions de 2005 Foss es trobava 44è en la llista electoral del Partit Nacional. En les eleccions de 2008 es trobava 33è i en les de 2011 es trobava 21è.

### Ministre

Al dimitir John Carter el juny de 2011 Foss fou nomenat pel Primer Ministre com al ministre que continuaria el treball de Carter. Així Foss va esdevenir Ministre de Defensa Civil, Ministre pels Ciutadans d'Edat Avançada i Ministre de Carreres.
Per al nou gabinet de Key després de les eleccions de 2011 Foss cessà de ser Ministre de Defensa Civil, Ministre pels Ciutadans d'Edat Avançada i Ministre de Carreres, sent succeït per Chris Tremain, Jo Goodhew i Nathan Guy respectivament. En aquest gabinet Foss fou nomenat Ministre de Negocis, Ministre dels Afers dels Consumidors i Ministre de Radidifusió.

## Vida personal

Foss està casat amb la seva dona Kristal i tenen dues filles. Viuen entre la seva casa de Havelock North i la seva granja a Waimarama, a la regió de Hawke's Bay.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 19/06/2013.]
* 1 2 3 (anglès) «Hon Craig Foss – Member for Tukituki, National Party Arxivat 2013-02-09 a Wayback Machine.». Parlament de Nova Zelanda. [Consulta: 19/06/2013.]
* 1 2 3 4 5 (anglès) «Hon Craig Foss - Biography Arxivat 2013-02-10 a Wayback Machine.». Partit Nacional de Nova Zelanda. [Consulta: 19/06/2013.]
* ↑ (anglès) «Official Count Results -- Tukituki Arxivat 2013-02-08 a Wayback Machine.». Comissió Electoral. [Consulta: 19/06/2013.]
* ↑ (anglès) «Groser high on National Party list». The New Zealand Herald. [Publicació: 29/05/2005.] [Consulta: 19/06/2013.]
* ↑ (anglès) «Party Lists of Successful Registered Parties» (2008). Comissió Electoral. [Consulta: 19/06/2013.]
* ↑ (anglès) Trevett, Claire: «National's party list revealed». The New Zealand Herald. [Publicació: 04/09/2011.] [Consulta: 19/06/2013.]
* ↑ (anglès) «Craig Foss to be new Minister outside Cabinet». Scoop.co.nz. [Publicació: 07/06/2011.] [Consulta: 19/06/2013.]
* ↑ (anglès) Romanos, Amelia: «Boost for women in new Cabinet». The New Zealand Herald. [Publicació: 12/11/2011.] [Consulta: 19/06/2013.]

## Vegeu també

* Partit Nacional de Nova Zelanda

## Enllaços externs

* (anglès) Pàgina web oficial de Craig Foss Arxivat 2013-05-21 a Wayback Machine.
* (anglès) Informació sobre Craig Foss a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Informació sobre Craig Foss a la pàgina web del Partit Nacional Arxivat 2013-06-21 a Wayback Machine.